બધી ચર્ચા, અનુભૂતિની વાતો કર્યા પછી કૃષ્ણે અર્જુનને પોતાનો છેલ્લો ફેંસલો સંભળાવ્યો – ‘તું કહે છે કે હું લડવાનો નથી. પણ તું લડવાનો જ છે. તારો સ્વભાવ લડવાનો છે. આખી જિન્દગી તું લડ્યા કર્યો છું. અહિંયા નહિ લડે તો બીજે જઈને લડીશ. આ કારણસર નહિ તો બીજા કારણસર લડીશ. એવું કરવા કરતાં અહિં જ લડ ને ! તું તારા સ્વભાવથી બંધાયેલો છું. પ્રકૃતિ જ તને પરાણે ખેંચીને લઈ જશે. પ્રકૃતિમ યાંતિ ભૂતાનિ નિગ્રહમ કિમ કરિષ્યતિ’ કૃષ્ણ કહે છે: નિરાશીર્નિર્મમો ભૂત્વા . . . તું લડ. તારે જે કંઈ કરવું હોય એ કર. તું બિલકુલ બંધાયેલો નથી. તું છૂટો ને છૂટો રહેશે.